In vandag se gejaagde lewe is dit uiters belangrik om 'n gesonde balans tussen werk en ontspanning te skep. Om tyd te maak vir aktiwiteite wat jou 'n blaaskans gee is nie 'n luukse nie, dit is 'n noodsaaklikheid. 50 Blaaskansblokraaie bied aan woordraaisel-liefhebbers die geleentheid om jou skoene uit te skop, 'n koppie koffie te maak, 'n potlood op te tel en jou gunstelingtydverdryf te beoefen. Die boek bestaan uit 50 woordraaisels wat jou sal uitdaag, jou sal laat kopkrap en jou tone sal laat krul van lekkerkry.
Dié boek is 'n samestelling van woordspeletjies soos Teiken (kyk hoeveel woorde jy uit 9 gegewe letters kan saamstel), Koderaai (los die raaisel op deur slegs die gegewe kode te gebruik), Woordsoek (vind die versteekte woorde) en 'n ou gunstelling, Blokkiesraaisels. Dit word in 'n maklik-hanteerbare A4-formaat uitgegee sodat jy gemaklik die boek in jou rugsak of strandmandjie kan gooi om ledige oomblikke met pret te vul. Groot blanko kantlyne gee gebruikers genoeg spasie vir notas. Die raaisels word verskaf deur XWord, een van Suid-Afrika se voorste speletjie- en blokraaiselopstellers.
Rooi Rose is die klassieke tydskrif vir die stylvolle Afrikaanssprekende vrou wat weet wat sy wil hê - dit is altyd 'sinvol, stylvol & propvol'. Die tydskrif verskyn maandeliks en het 656 000 lesers en 'n sirkulasie van 102 301.